
Ministru kabineta rīkojums Nr. 459
Rīgā 2023. gada 14. jūlijā (prot. Nr. 36 48. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Izglītības un zinātnes ministrijai 520 000 euro, tai skaitā:
· 1. 270 000 euro pārskaitīšanai biedrībai "Latvijas Basketbola savienība", lai 2023. gadā segtu izdevumus, kas saistīti ar 2025. gada Eiropas čempionāta finālturnīra basketbolā vīriešiem (FIBA EuroBasket 2025) organizēšanu Latvijā.
· 2. 250 000 euro pārskaitīšanai biedrībai "Latvijas Automobiļu federācija", lai 2023. gadā segtu izdevumus, kas saistīti ar FIA Pasaules rallija čempionāta posma organizēšanu Latvijā 2024. gadā.

